En maskeret gerningsmand truede sig mandag eftermiddag med kniv til et mindre kontant beløb i en Kiwi på Nøhr Sørensens Vej 9210 Aalborg. Derefter flygtede han sammed med to andre. Politiet fik meldingen 15.04. Et vidne bemærkede de tre mænd og kontaktede politiet. Bare fem minutter efter røveriet var tre yngre formodede gerningsmænd anholdt i nærheden med udbyttet af røveriet. Der er tale om to 18-årige og en 21-årig. De tre mænd forventes fremstillet i grundlovsforhør i løbet af tirsdag.

Opsummering:
En Kiwibutik i Aalborg var mandag eftermiddag udsat for røveri. Men et kvikt vidne fik alarmeret politiet, og tre formodede røvere blev anholdt.